
Narvas Haigla tn 6 hoones asuvate
ruumide tasuta kasutusse andmine
(MTÜ Uus Sild)

1. ASJAOLUD JA MENETLUSE KÄIK

Narva Linnavalitsuse Linnamajandusametile laekus MTÜ-lt Uus Sild, registrikood 80145184, taotlus, milles palutakse anda tasuta kasutusse Narvas Haigla tn 6 hoones 3. korrusel asuvad ruumid nr 143a, 144a-147 üldpindalaga 41,6 m² mittetulundusühingu tegevuse korraldamiseks.

Käesoleval ajal kasutab MTÜ Uus Sild tasuta Narvas Haigla tn 6 hoones asuvaid ruume üldpindalaga 1022,0 m² sotsiaalprojektide töö korraldamiseks, mis on suunatud puuetega inimestele abi osutamiseks, töötute tööotsingute toetamiseks ja tööhõive probleemide lahendamiseks.

MTÜ Uus Sild taotlust arutati Narva Linnavalitsuse linnavarakomisjoni koosolekul 13.03.2019. a (protokoll nr 4) ning otsustati:
1.	Nõustuda MTÜ Uus Sild taotlusega ning anda MTÜ-le Uus Sild, registrikood 80145184, avalikku enampakkumist korraldamata määramatuks ajaks tasuta kasutusse Narvas Haigla tn 6 hoones 3. korrusel asuvad ruumid nr 143a, 144a-147 üldpindalaga 41,6 m² mittetulundusühingu tegevuse korraldamiseks.
2.	Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

2.1.	Narva Linnavolikogu 17.03.2005. a määruse nr 14/52 “Linnavara kasutusse andmise kord” § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse linnavalitsuse korraldusega.

3.  OTSUS

3.1. Anda MTÜ-le Uus Sild, registrikood 80145184, avalikku enampakkumist korraldamata määramatuks ajaks tasuta kasutusse Narvas Haigla tn 6 hoones 3. korrusel asuvad ruumid nr 143a, 144a-147 üldpindalaga 41,6 m² mittetulundusühingu tegevuse korraldamiseks.
3.2.	Narva Linnavalitsuse Linnamajandusametil sõlmida MTÜ-ga Uus Sild punktis 3.1 nimetatud linnavara kasutamise leping.


4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks MTÜ-le Uus Sild.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.





Aleksei Jevgrafov 				
Abilinnapea 						Üllar Kaljuste
linnapea ülesannetes					Juriidilise teenistuse juhataja
								linnasekretäri ülesannetes   
				                                                            	 
                                                                                 	 
                                                                                                
